শেল স্ক্রিপ্টিং ডস এর ব্যাচ ফাইলের মতই কাজ করে থাকে। অর্থাৎ শেল স্ক্রিপ্টিং একটা সাধারন টেক্সট ফাইল যা একটি সাধারন টেক্সট এডিটর এ লেখা হয় এবং যেখানে কিছু ধারাবাহিক কমান্ড পরিচালনার নির্দেশ থাকে। এ কমান্ডগুলি লিনাক্স এর কমান্ড হতে পারে, কোন প্রোগ্রাম চালানোর কমান্ড হতে পারে, অন্য স্ক্রিপ্ট কে কল করার কমান্ড হতে পারে অথবা এর সবগুলির সমন্বয়ে যেকোন কমান্ড হতে পারে। প্রতিবার হাতে লিখে কমান্ড দেয়ার বদলে একটি কাজ সম্পাদনের ধারাবাহিক কমান্ডগুলি এখানে লিখে রেখে শুধুমাত্র ফাইলটিকে চালিয়ে দিলেই হল- সবগুলি কাজ নিজে থেকেই একের পর এক করতে থাকবে।